Zhantas/Cleaned-Uzbek_Wikipedia huggingface dataset:
Andriy Melnichuk

Andrey Yaroslavovich Melnichuk (1978-yil 14-noyabrda tugʻilgan) — ukrainalik professional futbol menejeri va sobiq futbolchi.

 Faoliyati 
Chernovtsi shahridagi oʻsmirlar oʻrta maktabida futbol oʻynashni boshlagan. Birinchi murabbiy Ihor Kalita, keyin Volodimir Nikitin qoʻlida tahsil olgan. 15 yoshida mahalliy „Lada“ klubiga qoʻshilgan. Keyinchalik Melnichuk Chernovtsining „Bukovina“ yoshlar jamoasida oʻynay boshladi. 1999-yilda „Bukovina“ning asosiy tarkibiga kiritildi va shu jamoa tarkibida bitta oʻyin oʻtkazdi. 2000-yil oʻrtalarida Kupyandan „Oskil“ ga oʻtib, bu klubda bir mavsumda uchta oʻyinda maydonga tushdi. 2001-yil oʻrtalarida u Zolochivning „Sokil“ jamoasiga oʻtdi va jamoada bir mavsumda 15 ta oʻyinda maydonga tushdi. 2002—2003-yilgi mavsumlarda u Ivano-Frankivskning „Spartak“ jamoasida va Kaluga „Spartak-2“ da oʻynadi.

2004-yilgi mavsum boshida murabbiy Bohdan Blavatskiy bilan mojaro tufayli Sumining „Spartak-Xorobina“ jamoasiga oʻtdi va bir yarim mavsumda 23 ta oʻyinda maydonga tushdi. Ammo Sumi klubidagi moliyaviy muammolar tufayli u 2005-yilning oʻrtalarida Ivano-Frankivskning „Spartak“ jamoasiga qaytdi va 2006-yilning oʻrtalariga qadar ushbu klubda oʻynadi. Shundan soʻng Melnichuk Dneprodzerjinskning „Stal“ jamoasiga koʻchib oʻtdi va ushbu klubda 25ta oʻyinda maydonga tushdi, mavsum yakunlangach, Oxtirning „Naftovik-Ukrnafta“ klubidan taklif oldi. Ukraina oliy ligasida 6ta oʻyin oʻtkazdi. 2007—2008-yilgi mavsumning ikkinchi yarmida u Luganskning „Komunalnik“ jamoasida oʻynadi. 2009—2010-yilgi mavsum boshlanishi arafasida u oʻz shahriga qaytdi.

2010-yil boshida Zarafshonning „Qizilqum“ jamoasi bilan shartnoma imzoladi. Andriy Melnichuk 2011-yilning oʻrtalariga qadar „Qizilqum“da toʻp surgan va shu vaqt ichida 33 ta oʻyinda maydonga tushgan. Shundan soʻng unga Samarqandning „Dinamo“ sidan taklif tushgan va shu klub bilan shartnoma imzolagandi. „Dinamo“ tarkibida Melnichuk jamoa yetakchilaridan biriga va asosiy darvozabonga aylandi.

Keyinchalik jamoa sardori boʻldi. 2015-yil oxirigacha Samarqandning „Dinamo“ jamoasida oʻynagan.

2016-yilda u FK „Stal Kamianske“ murabbiylar shtabiga qoʻshildi. 2019-yilda Melnichuk oʻz shahrining „Bukovina“ klubiga menejer etib tayinlandi. 2020—2022-yillarda u Chernovtsining „Dovbush“ sport klubini qayta tiklashga yordam berdi. 2022-yilda yana Bukovina boshqaruvchisi etib tayinlandiAndrіy Melnichuk ofіsіyno ocholiv Bukovinu. Sport Arena. 31 July 2022.

 Yutuqlar 

 Ukraina ikkinchi ligasi
 Chempion: 2002—2003-yillar (Lukor Kalush), 2007—2008-yillar (Komunalnik Lugansk), 2009—2010-yillar (Bukovina Chernivtsi)

 

Turkum:1978-yilda tugʻilganlar
Turkum:Yashayotgan insonlar
Turkum:Ukrainalik erkak futbolchilar
Turkum:Erkak futbol darvozabonlari
Turkum:Dinamo Samarqand futbolchilari
Turkum:Qizilqum klubi futbolchilari
Turkum:Ukrainalik muhojir erkak futbolchilar
Turkum:Oʻzbekistondagi chet ellik erkak futbolchilar
Turkum:Ukrainalik futbol murabbiylar
Takiye

Takiye XIII asrda tegishli tarixiy yodgorliklardan biri. Icheri-sheher bir qismi boʻlib, Ozarbayjonning Boku shahrida, Gazi Muhammad koʻchasida joylashgan.

 Tarixi 
Takiye yodgorligi XIII asrda qurilgan. Bino mahalla ichida qurilgan boʻlib, masjiddan maʼlum muddat oʻrta maktab sifatida ham foydalanilgan. 1967-yilda Takiye atrofida arxeologik qazishmalar oʻtkazilgan, 1970-yillarda esa masjid qayta tiklangan.

Darveshlar maʼnaviy poklanish maqsadida bu yerda shaxsiy va ommaviy diniy marosimlarni ado etganlar. Xobaqohlar sayohatchi uchun boshpana vazifasini ham bajargan„Təkiyə“ (in Azerbaijani). www.icherisheher.az. Retrieved 6 April 2018.
Category:CS1 Azerbaijani-language sources (az).

 Arxitekturasi 
Takiye yodgorligi kvadrat shaklda qurilgan boʻlib, faqatgina bir xonadan iborat. Uning jabhasi Qiz minorasi tomonga qarab turadi. Bino arxitekturasi noodatiy tuzilishga ega, shuningdek, pogʻonali gumbaz bilan qoplanishi yodgorlik ichki koʻrinishining oʻziga xosligini taʼminlaydi.

 Yana qarang 

 Jin masjidi

 

Turkum:Bokudagi binolar
Turkum:Ozarbayjon meʼmoriy yodgorliklari
Turkum:Ozarbayjon meʼmorchiligi
Davlatbek Abdulayev

Davlyatbek Abdulayev (1918, Buxoro amirligi Navdonak qishlogʻi — 2008, Tojikiston) — sovet qishloq xoʻjaligi xodimi, Roxi Lenin nomidagi kolxoz rahbari. Millati tojik. Ulug‘ Vatan urushi qatnashchisi. 1958-yildan KPSS a'zosi. Sotsialistik Mehnat Qahramoni (1949).

 Hayoti 
Abdulayev Davlatbek 1918–yilda Navdonak qishlog‘ida (o‘sha paytda Buxoro amirligining Qorategin bekligi, hozirgi Tojikiston hududi) tug‘ilgan. Millati bo'yicha - tojik. 1935–1942–yillarda Stalinobod viloyati Oktyabr tumanidagi Rohi Lenin paxtachilik kolxozida ishlagan. 1942-yilda Abdulaev Qizil Armiya safiga chaqirildi. Oʻsha yildan boshlab Ulugʻ Vatan urushi janglarida qatnashgan. Harbiy jasoratlari uchun u uchta orden bilan taqdirlangan. 

So‘ngra “Kommunizm” kolxozida dastlab bo‘g‘inchi, so‘ngra brigadir bo‘lib ishlagan. 1953-yilda Tojikiston qishloq xo‘jaligi maktabini tamomlab, agronom bo‘ldi. 1958–yildan KPSS a'zosi, 1960–yilda "Kommunizm" kolxoziga bo'lim mudiri etib tayinlandi .

1970-yilda Tojikiston qishloq xo'jaligi institutining agronomiya fakultetini sirtdan tamomlagan. Nafaqaga chiqqanidan keyin Tojikistonda yashab, 2008-yilda vafot etgan.

 Mukofotlar 
Davlyatbek Abdulayev quyidagi mukofotlar bilan taqdirlangan :

 Sotsialistik Mehnat Qahramoni unvoni (SSSR Oliy Kengashi Prezidiumining 1949-yil 3-maydagi farmoni) - “kolxozlar qishloq xoʻjaligi mahsulotlarini barcha turdagi majburiy topshiriqlar va shartnomalar, naturada toʻlovlarni bajarganlarida yuqori paxta hosili olgani uchun. MTSning 1948 yildagi ishlari va 1949 yil bahorgi ekish uchun to'liq ehtiyoj miqdorida barcha ekinlarning urug'lari bilan ta'minlanganligi uchun";

 "O'roq va bolg'a" oltin medali (1949 yil 3 may - 3439-son);
 Lenin ordeni (1949 yil 3 may - 99516-son);

 2-darajali Vatan urushi ordeni (1985 yil 11 mart);
 Qizil yulduz ordeni ;
 2-darajali "Shon-sharaf" ordeni ;
 medallar bilan taqdirlangan, jumladan:

 "Mehnatdagi jasorat uchun" medali (1948 yil 1 mart)
 VDNKh oltin medali ;
 VDNKhning kumush medali.

 Eslatmalar 

Turkum:Shavkatli mehnat uchun medali sohiblari
Turkum:Qizil Yulduz ordeni sohiblari
Turkum:Vatan urushi 2-darajali ordeni sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:2008-yilda vafot etganlar
Turkum:Tojikistonda tugʻilganlar
Turkum:1918-yilda tugʻilganlar
Abulhasan Ali ibn Xujr Sa’diy Marvaziy Zarazmiy

Abulhasan Ali ibn Xujr Saʼdiy Marvaziy Zarazmiy — (771—858 yillar) muhaddis, faqih, adib bo‘lgan.

Abulhasan Ali ibn Xujr Saʼdiy Marvaziy Zarazmiy Marv viloyatdagi „Zarazm“ qishlogʻida tug‘ilgan. Iroq va Hijozdagi shahri boʻylab koʻp sayohatlar qilgan. Abulhasan Ali ibn Xujr Saʼdiy Marvaziy Zarazmiydan taʼlim olish uchun huzuriga turli mamlakatlardan olimlar kelishgan. Shuningdek, Imom Muslim, Imom Termiziy va Imom Dorimiylar ham u zotdan hadis rivoyat qilgan. Samʼoniy Abulhasan Ali ibn Xujr Saʼdiy Marvaziy Zarazmiyning 10ta ustozi va 7 shogirdini sanab oʻtadi. Abulhasan Ali ibn Xujr Saʼdiy Marvaziy Zarazmiy fiqh va hadisga oid 3ta asar yozgan. Zarazm qishlogʻidagi qabri ziyoratgoh boʻlganIslom ensiklopediyasi. — b. 85..

 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.
 Muhammad Nosiruddin Alboniy. Silsilatu-l-ahadisi-s-sahiha. — B. 179; IE. — B. 92.

 

Turkum:Muhaddislar
Turkum:Alifbo boʻyicha olimlar
Turkum:Faqihlar
Turkum:Adiblar
Yettisuv viloyati

Yattisuv viloyati , Qozogʻiston viloyatlaridan biri. Maʼmuriy markazi Taldiqoʻrgʻan shahri. Umumiy yer maydoni 118,500 km².

Qozogʻiston prezidenti Qasim-Jomart Toqayev 2022-yil 16-mart kuni viloyat tashkil etilishini eʼlon qildi. Toqayevning 2022-yil 8-iyundagi farmoni kuchga kirgandan soʻng, hudud Olmaota viloyatidan ajralib chiqqan. Viloyatning maʼmuriy markazi Taldiqoʻrgʻan, Olmaota viloyati markazi esa Qoʻnayevga koʻchirildi. 2022-yil 11-iyun kuni Beybit Isabayev viloyat hokimi etib tayinlangan. Viloyat chegaralari taxminan 1997-yilda tugatilgan va Olmaota viloyati bilan birlashtirilgan eski Toldiqoʻrgʻon viloyatiga toʻgʻri keladi.

 Maʼmuriy boʻlinishi 
thumb|400x400px
Viloyat tarkibiga 8 ta tuman va 2 ta viloyatga boʻysunuvchi shahar kiradi:

 Oqsuv tumani – Jansugurov qishlogʻi;
 Alakoʻl tumani – Usharal shahri;
 Yeskeldi tumani – Qorabuloq qishlogʻi;
 Qoratol tumani – Uchtepa shahri;
 Kerbuloq tumani – Sarioʻzak qishlogʻi;
 Koʻksu tumani – Balpiq-biy qishlogʻi;
 Panfilov tumani – Jarkent shahri;
 Sarqand tumani – Sarqand shahri;
 Toldiqoʻrgʻon shahri;
 Tekeli shahri.

 

Turkum:Qozogʻiston viloyatlari
 
Turkum:Koordinatalar Vikimaʼlumotlarda
Turkum:Alifbo boʻyicha aholi punktlari
Anton Lisyuk

Anton Lisyuk (1987-yil 26-fevralda tugʻilgan) — yarim himoyachi sifatida toʻp surgan ukrainalik sobiq professional futbolchi.

 Faoliyati 
Anton Lisyukning birinchi murabbiyi otasi Igor Leonidovich Lisyuk boʻlgan. Ukrainaning DUFL chempionatida u Respublika jismoniy tarbiya maktabi (13 oʻyin, 4 gol) va Jitomir Polissya (15 oʻyin, 6 gol) jamoalarida oʻynagan. DUFLdagi chiqishlari davomida u Qozonning „Rubin“ jamoasi eʼtiborini tortdi va tez orada yosh futbolchiga shartnoma taklif qilishdi. Anton Lisyuk Sergey Stukashov boshchiligida bir yarim yilni jamoada oʻtkazdi, ammo u asosiy tarkibga kirolmadi (futbolchining soʻzlariga koʻra, Rossiya pasporti yoʻqligi sababli) va tez orada klubni tark etdi. Lisyuk KFK chempionatida ham „Rubin-2“ safida oʻynagan.

Keyinchalik Berdichevga qaytib, viloyat chempionatida ishtirok etgan mahalliy havaskorlar klubida oʻynadi. Oʻyinlardan birida Moldovaning „Nistru“ klubi prezidenti Vasiliy Tragira ishtirok etdi va futbolchini qobiliyatini payqab unga shartnoma taklif qildi. „Otachi“ klubida ikki mavsum toʻp surdi, Moldaviya kubogi finalchisi va mamlakat chempionatining bronza medali sovrindori boʻldi. 2007-yilda u Ukrainaga qaytib, dastlab oʻz ona yurti Berdichevga, keyinroq „Oleksandriya“ futbolchisiga aylandi. 2009-yilda jamoa tarkibida Ukraina chempionati birinchi ligasining bronza medali sovrindoriga aylandi, ammo shundan keyin klub futbolchi bilan shartnomani uzaytirmadi. Lisyuk Bila Serkvadagi „Arsenal“ga bordi, u yerda dastlab futbolchiga jamoaga mos emasligi aytilgan, ammo keyinroq unga shartnoma taklif qilishgan.

2010-yilda Oʻzbekistonning Zarafshon—Qizilqum jamoasiga oʻtgan va u yerda bir yil toʻp surgan. 2010-yilning oktyabr oyida "Nasaf"ga qarshi oʻyinda jiddiy jarohat olib, uzoq muddatga tarkibdan chetlashtirildi. Sogʻayib, Berdichevga qaytdi. 2012-yilda u ukrainalik mutaxassis Sergey Kovalets boshchiligidagi Slovakiyaning Tatran klubi futbolchisiga aylandiLisyuk zalishiv „Zіrku“ — UA-Football. Presov jamoasi uchun Slovakiya oliy ligasida Lisyuk 11 ta oʻyin oʻtkazdi va 2012—2013-yilgi mavsumdagi qishki tanaffusda klubni tark etdi. SHundan soʻng qozogʻistonlik „Kaysar“ bilan shartnoma imzoladi, biroq u yerda uzoq qolmadi. Shundan soʻng Ukrainaga qaytib, Zvezdaga koʻchib oʻtdi. Kirovograd jamoasi tarkibida u Ukraina chempionatining birinchi ligasida 4 ta oʻyin oʻtkazdi va shundan soʻng u professional faoliyatini yakunladi.

 

Turkum:Oʻzbekistondagi muhojir erkak futbolchilar
Turkum:Qizilqum klubi futbolchilari
Turkum:Oʻzbekiston Superligasi futbolchilari
Turkum:Ukrainalik erkak futbolchilar
Turkum:Yashayotgan insonlar
Turkum:1987-yilda tugʻilganlar
Tohir Abutayyibiy

Tohir Abu Tayyib ibn Abdulloh ibn Tohir (tug‘ilgan yili noma’lum — vafoti 913-yil) – yetuk musiqashunos, somoniylar davri musiqa ilmining yirik vakili. IX—XI asrlar musiqa ilmiga ulkan hissa qo‘shgan nazariyotchi.

 Hayoti va faoliyati 
Tohir Abutayyibiy yoshligida musiqaning nazariy asoslarini chuqur egallab olgan. U qadimgi yunon donishmandlari Arastu, Aflotun, Nikomax, Batlimus va Pifagorlarning asarlarini chuqur o‘rganadi, ularning musiqaga doir asarlariga sharhlar yozadi. Ayrimlarini arab tiliga tarjima qiladi, o‘zi musiqa nazariyasiga oid „Kitob-ul-odob ul-g‘ino“, „Kitob-fy-nag‘am“ kabi mukammal asarlar yaratadi, u bu asarlarida musiqaga ilm va san’at sifatida baho berib, o‘z nuqtayi nazarini bildiradi, soz va ovozning kishi ruhiga ta’sirini asoslab beradi.

Abutayyib Tohirning Aflotun asari hisoblangan „Musiqa qonunlari“ni mukammal tarjima etganligini Ibn Usabiya o‘zining „Uyun-ul-anba’“ asarida, Ibn Nadim esa o‘zining „Fehrist ul-ulum“ asarida qayd etgan. Abutayyib Tohir o‘zining musiqa nazariyasiga oid asarlarida Eron xalq musiqalariga e’tibor bergan holda somoniylar davri soz va ovoz musiqasining afzallik tomonlarini ochib beradi. Xususan, „Kitob-fy-nag‘am“ („Qo‘shiqlarga oid kitob“) asarida islomgacha bo‘lgan qadimiy tarona va ohanglar haqida ma’lumot berib, ayniqsa, „Xusravoniyot“ va „Forsiyot“ ovoz silsilasiga ahamiyat beradi. Shuningdek, somoniylarning „choma“, („chakomak“), „tranak“ („tarona“), „patvoja“ („pahlaviyot“) kabi musiqalariga ta’rif berar ekan, ularni IX—X asr musiqasi bilan bog‘laydi. Tohir Abutayyibiy qoldirgan musiqa nazariyasiga oid merosdan hozirgi musiqashunoslar ham samarali foydalanib kelmoqdalar.

 

Turkum:Musiqashunoslar
Turkum:913-yilda vafot etganlar
Turkum:Tarjimonlar
Turkum:Somoniylar davri musiqasi
Kimat Ashurova

Kimat Ashurova (1915-yil, Hisor bekligi, Turkiston general-gubernatorligi — 1986-yil, Hisor tumani) — Tojikiston qishloq xoʻjaligi xodimi, Dzerjinskiy nomidagi kolxozning paxtachilik brigadasi brigadiri. Tojikiston SSR Oliy Soveti deputati (1947-1962). Sotsialistik Mehnat Qahramoni (1957).

 Tarjimai holi 
1915-yilda (boshqa maʼlumotlarga koʻra 1918-yil) Buxoro amirligining Hisor tumanidagi Durbat qishlogʻida tugʻilgan. Millati — tojik . Kollektivlashtirish boshlanganidan keyin Kimat mahalliy qishloq xoʻjaligi artelida ishlay boshladi. 1934-yilda u paxtachilik zvenosining muhim boʻlagiga aylandi va keyinchalik „Qizil Tojikiston“ kolxoziga (Dzerjinskiy kolxozi deb oʻzgartirildi) brigadir etib tayinlandi. Ishdan tashqari ijtimoiy faoliyat bilan shugʻullangan. 1947—1962 yillarda Tojikiston SSR Oliy Kengashining 2-chaqiriq, 5-sesssiyasida deputat boʻlgan. 1950-yilda u Moskvada boʻlib oʻtgan Butunittifoq tinchlik konferensiyasida delegat boʻlgan.

Ashurova boshqargan brigada kolxozda va viloyatda eng yaxshilardan biri boʻlib, bir necha bor Butunittifoq qishloq xoʻjaligi koʻrgazmasida qatnashgan. 1955-yildan boshlab Ashurova brigadasi paxta terimida Hisor viloyatida eng yaxshi koʻrsatkichni qayd eta boshladi. Xuddi shu yili Ashurova KPSS aʼzosi boʻldi. 1957-yil 17-yanvarda unga Sotsialistik Mehnat Qahramoni unvoni berildi. Shu yili Kimat Ashurova kolxozchilarning Ikkinchi Butunittifoq qurultoyida qatnashdi.

1958-yilda Kimat Ashurova Dzerjinskiy nomidagi kolxoz raisligiga, 1960-yilda esa Durbat qishloq Soveti ijroiya qo‘mitasi raisi lavozimiga tayinlandi. 1971-yilda nafaqaga chiqdi. Durbat qishlogʻida yashab, 1986-yilda vafot etgan.

 Mukofotlari 
Kimat Ashurova quyidagi mukofot va unvonlar bilan taqdirlangan:

 SSSR Oliy Kengashi Prezidiumining 1957-yil 17-yanvardagi „Sovet paxtachiligini rivojlantirishda erishgan ulkan muvaffaqiyatlari, paxta xomashyosidan yuqori va barqaror hosil olish uchun ilm-fan yutuqlari va ilg‘or tajribalarni keng qo‘llagani uchun.“ nomli farmoni bilan Sotsialistik Mehnat Qahramoni unvoni berilgan.

 O‘roq va bolg‘a oltin medali (1957-yil 17-yanvar; 7328 sonli qaror bilan);
 Lenin ordeni (1957-yil 17-yanvar; 314208-sonli qaror bilan);

 „Shavkatli mehnat uchun“ medali;
 „1941— 1945 yillardagi Ulugʻ Vatan urushidagi jasoratli mehnati uchun“ medali ;
 Tojikiston SSR Oliy Soveti Prezidiumining Faxriy diplomi;
 Tojikiston SSR paxta ustasi (1957);
 „Tojik SSR xalq taʼlimi aʼlochisi“ koʻkrak nishoni (1960).

 

 (tojikcha)
 (tojikcha)

 

Turkum:1986-yilda vafot etganlar
Turkum:1915-yilda tugʻilganlar
Turkum:Shavkatli mehnat uchun medali sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Artjom Dmitrijev

Artjom Dmitrijev (1988-yil 14-noyabrda tugʻilgan) — estoniyalik professional futbolchi, hujumchi va yarim himoyachi. Oʻzbekiston Professional futbol ligasida Zarafshonning Qizilqum klubida oʻynagan. Estoniya terma jamoasi yarim himoyachisi.

 Karyera 
Oʻsmirlik yillarida Dmitrijev Tallinning „Levadiya“ va „TFMK“ klublarida shugʻullangan. 2004-yildan u TFMK zaxira jamoasida oʻynagan. 2006-yilda Estoniya Premier ligasida asosiy jamoada debyut qilgan. 2008-yilda jamoaning doimiy oʻyinchisiga aylandi.

2008-yilda TFMK oʻz faoliyatini toʻxtatgandan soʻng, futbolchi Litva (Vetra, Kruoja) va Estoniya (Trans, Levadiya, Kalev (Sillamäe) oliy divizion klublarida oʻynadi. 2010-yilda u „Levadiya“ bilan Estoniya kubogi va superkubogi sohibiga aylandi.

2012-yilda u Belgiyaning ikkinchi divizioni „Antverpen“ klubiga oʻtdi. Keyin u ikki mavsum davomida Belgiyaning uchinchi divizionida Turnhout uchun oʻynadi.

2014-yilda u Estoniyaga qaytib, Infonetda yarim mavsum oʻtkazdi. 2015-yildan boshlab u „Nõmme Kalju“da uch yil oʻynadi, uch mavsumda 100 ga yaqin oʻyin oʻtkazdi va 2015-yilda Estoniya kubogini qoʻlga kiritdi. Artjom Dmitrijev yana xorijda — Finlandiya, Qozogʻiston va Oʻzbekistonda oʻynadi.

2019-yil 22-yanvar kuni „Oqjetpes“ klubi Dmitriyev bilan shartnoma imzolaganini eʼlon qildi.

 Xalqaro faoliyati 
Dmitrijev Estoniya yoshlar va olimpiya terma jamoalarida oʻynagan. U ishtirok etgan Estoniya terma jamoasi 2015-yilning 9-iyunida oʻrtoqlik oʻyinida Finlandiya ustidan 2:0 hisobida gʻalaba qozongan.
 Yutuqlar 
Estoniya chempionatining kumush medali sovrindori (1): 2010-yil

Estoniya chempionati bronza medali sovrindori (4): 2009-, 2015-, 2016-, 2017-yillar

Estoniya kubogi sohibi (2): 2010-, 2015-yillar

Estoniya Superkubogi sohibi (1): 2010-yil
 

Turkum:Oʻzbekistondagi muhojir erkak futbolchilar
Turkum:Oʻzbekiston Superligasi futbolchilari
Turkum:Qizilqum klubi futbolchilari
Turkum:Estoniyalik erkak futbolchilar
Turkum:Yashayotgan insonlar
Turkum:1988-yilda tugʻilganlar
Turkum:Erkak futbolchilar
Mulla Ahmad masjidi

Mulla Ahmad masjidi yoki Nosir ad-Din Gashtasib masjidi  — XIV asrga oid tarixiy masjid. Icheri-sheherning bir qismi boʻlib, Ozarbayjonning Boku shahridagi Sobir koʻchasida joylashgan. Bino Ozarbayjon Respublikasi Vazirlar Mahkamasining 2001-yil 2-avgustdagi 132-son qarori bilan milliy meʼmoriy yodgorlik sifatida roʻyxatga olingan.

 Tarixi 
Mulla Ahmad masjidi Icheri-sheherdagi mahalla masjidi hisoblanadi. Masjid Nasriddin Gushtasi ibn Hasan Hojibobo buyrugʻiga binoan XIV asr boshlarida meʼmor Mahmud ibn Saʼd tomonidan qurilgan. Shuningdek, ushbu meʼmor tomonidan Bibi-Haybat qishlogʻida Nardaron qalʼasi (1301) va minorali masjid ham bunyod etilgan. Yodgorlikka mahalliy aholi tomonidan masjid oxuni bo‘lgan Ahmad oxun nomi berilgan.

 Arxitekturasi 
Masjid toʻrtburchak shaklda qurilgan boʻlib, bitta kichik oʻlchamli zaldan iborat. Janubiy devorida oddiy mehrob, yon tomonlarida tojli past tosh gumbaz oʻrnatilgan. Uning assimetrik jabhasi aniq konturli kirish qismi va undan keyin bir-biriga qoʻshilib ketgan ikkita deraza bilan bezatilgan.

Masjidning yuqori qismida arabcha yozuvlar mavjud. Ikki qatorli yozuvda masjidning qurilgan sanasi, uning buyurtmachisi, shuningdek, harbiy, diniy va yodgorlik binolari va inshootlarini qurishda faol ishtirok etgan meʼmor haqida batafsil maʼlumotlar berilgan. Yozuvlarda, asosan, Shirvonshohlar davrining taʼsirini kuzatish mumkinaz/#monument14 „MOLLA ƏHMƏD MƏSCİDİ“ (in Azerbaijani). icherisheher.gov.az. Archived from az/#monument14 the original on 27 July 2016. Retrieved 7 April 2018.
Category:CS1 Azerbaijani-language sources (az).

 Yana qarang 

 Takiye

 

Turkum:Bokudagi masjidlar
Turkum:Ozarbayjon meʼmoriy yodgorliklari
Shahzodjon Neʼmatjonov

Shahzodjon Shavkatjonovich Neʼmatjonov (2003-yil 6-avgustda Toshkent viloyati Bekobod shahrida tugʻilgan) – oʻzbek futbolchisi, Oʻzbekiston U23 futbol terma jamoasi yarim himoyachisi.

 Futbolchilik faoliyati 
Shahzodjon Neʼmatjonov 2003-yil 6-avgustda Toshkent viloyati Bekobod shahrida tugʻilgan. U „Metallurg“ futbol akademiyasi bitiruvchisi hisoblanadi. 2022-yilgacha „Metallurg“ klubi oʻrinbosarlar tarkibida harakat qilgan. Shahzodjon Neʼmatjonovning transfermarktdagi narxi 150 ming yevroni tashkil etadi (2023-yilgi maʼlumot).

 Metallurg safida 
Shahzodjon Neʼmatjonov 2022-yilgacha „Metallurg“ klubi oʻrinbosarlar tarkibida harakat qildi. 2020-yilgi mavsumda oʻrinbosarlar jamoasi tarkibida raqiblar darvozasiga 7 ta gol urdi va jamoa bilan birgalikda Oʻzbekiston yoshlar birinchiligi chempioni boʻldi. 2021-yildan eʼtiboran „Metallurg“ futbol klubining asosiy tarkibiga jalb etib kelinmoqda. 2022-yilgi mavsumda Superliga musobaqasida asosiy tarkibning 10 ta uchrashuvida maydonga tushgan. Oʻsha mavsum oʻrinbosarlar tarkibida 16 ta uchrashuvda raqiblar darvozasiga 13 ta gol kiritdi.

 Terma jamoadagi faoliyati 
Neʼmatjonov Shahzodjon Oʻzbekiston terma jamoasidagi debyut uchrashuvini 2022-yil 26-fevralida AGMK futbol klubiga qarshi oʻyinda amalga oshirgan.

 Faoliyatidagi statistikasi 

 Klub safidagi statistikasi 
+Klub safida musobaqalar boʻyicha oʻyinlar va gollar statistikasiKlubMavsumOʻzbekiston SuperligasiOʻzbekiston KubogiBoshqaUmumiyChempionatOʻyinlarGollarOʻyinlarGollarOʻyinlarGollarOʻyinlarGollarMetallurg2022Superliga10030—291320232024
Oʻzbekiston milliy terma jamoasidaYilOʻyinlarGollar2022-yil432023-yil73Jami116
 Yutuqlari 
 Terma jamoa 

Oʻzbekiston U20

 AFC Osiyo kubogi 2023

 Klub 

Metallurg

 Oʻzbekiston U-21 chempionati gʻolibi 2020-yil

Neftchi
 Oʻzbekiston Superligasi chempioni: 2025
 

 
 Shahzodjon Neʼmatjonov Transfermarkt saytida futbolchi profili
 

Turkum:Yashayotgan insonlar
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Erkak futbol yarim himoyachilari
Turkum:Metallurg Bekobod klubi futbolchilari
Turkum:Shoʻrtan klubi futbolchilari
Turkum:Neftchi (Fargʻona) futbolchilari
Turkum:Oʻzbekiston Superligasi futbolchilari
Turkum:Oʻzbekiston 20 yoshgacha boʻlgan terma jamoasi futbolchilari
Turkum:Oʻzbekiston yoshlar terma jamoasi futbolchilari
Hoji Bani masjidi

Hoji Bani masjidi ( - Hoji Bani masjidi) Ozarbayjonda XVI asrda qurilgan masjidlardan biri. Poytaxt shahar Bokuning Icheri-sheherida joylashgan.
Islam
 Tarixi va faktlar 
Hoji Bani masjidi Shirvonshoh majmuasining bir qismi hisoblanadi. Arab iga koʻra, masjid XVI asrda Hoji Bani tomonidan bunyod etilgan. Kirish eshigi qarshisida katta koʻp qavatli mehrob joylashgan boʻlib, masjidning tepas qismida gumbaz qurilgan.

Hoji Bani masjidi XX asr boshlarida rekonstruksiya qilingan. Qayta qurish jarayonida ayollar uchun alohida namozxona va qabulxona ham qoʻshib qurilgan. Masjid gumbazlari konussimon shaklda boʻlib, interyer va eksteryer konsepsiyalari milliy anʼanaviy meʼmorchilik uslubida qurilgan.

Ozarbayjon Vazirlar Mahkamasining qaroriga koʻra, Hoji Bani masjidi milliy ahamiyatga ega boʻlgan tarixiy yodgorliklar safiga kiritilgan.

 

Turkum:Bokudagi masjidlar
Turkum:Koordinatalar Vikimaʼlumotlarda
Buxoro tarixiy va madaniy yodgorliklarni saqlash jamiyati

Buxoro tarixiy va madaniy yodgorliklarni saqlash jamiyati (Buxkomstaris) — 1920-yillarda Oʻrta Osiyoning qadimiy shaharlarida koʻp sonli qimmatli tarixiy me’moriy yodgorliklarni hisobga olgan holda tashkil etilgan uchta muassasadan biridir: Buxoroda tashkil etilgan — „Buxkomstaris“, Samarqandda — „Samkomstaris“, Xivada - „Xivkomstaris“. Va shu kabi boshqa joylarda ham tarixiy obidalarni muhofaza qilish komissiyalari tashkil etildi.

1924-yil 30-iyunda Moskvadagi SSSR Sharqshunoslik ilmiy birlashmasida Buxoro Xalq Sovet Respublikasi (BXSR) vakillari ishtirokida Oʻrta Osiyoda ilmiy ishlarni muvofiqlashtirish, birlashtirish masalasiga bagʻishlangan maxsus majlis boʻlib oʻtdi. Yigʻilishda „butun Sovet Oʻrta Osiyosi boʻylab oʻlkashunoslik, tabiatni, san’at va antik davr yodgorliklarini muhofaza qilish boʻyicha ilmiy-tadqiqot ishlarini birlashtirish uchun yagona organ yaratish“ zarurligi eʼtirof etildi.

1924-yil 12-oktyabrda Buxoroda „Muzeylar hamda qadimiy yodgorliklar, san’at va tabiatni muhofaza qilish qoʻmitasining Buxoro komissiyasi“ tashkil etildi. 1924-yil noyabr oyida BNSR hukumati yodgorliklarni taʼmirlash uchun 52 ming rubl ajratdi. Buxkomstarislarning faol faoliyati Oʻrta Osiyo xalqlari qadimiy va oʻrta asrlar madaniyatining koʻplab muhim yodgorliklarini aniqlash va saqlash imkonini berdi.

Komstarlarning bu davrdagi faoliyati doirasida Oʻzbekistonning tarixiy va madaniy yodgorliklarini oʻrganish va muhofaza qilishga mahalliy mutaxassislarning qoʻshgan hissasi katta boʻldi. 1925-yilda Buxkomstarisga mashhur pedagog Abdurauf Fitrat boshchilik qilgan, uning yaqin safdoshlaridan biri akademik Muso Saidjonov kotiblik qilgan. Buxkomstaris ishiga taniqli olimlar va meʼmorlar — professor B. P. Denike, meʼmor Boris Zasipkin va professor M. Ya. Ginzburgni jalb qilgan. Ular Somoniylar maqbarasi, Mir Arab madrasasi, Koʻkaldosh va boshqa yodgorliklarni oʻrgandilar. 1928—1936-yillarda Buxkomstaris boshligʻi mashhur arxeolog Vasiliy Shishkin edi.

1920—1930-yillar boshida Buxkomstarisning buyrugʻi bilan Buxoro muzeyi uchun etnografik figuralar yasaldi. Buxoro muzeyi 1933-yilda qayta tashkil etilganidan keyin ham oʻz funksiyalarini qisman saqlab qolgan.

 

Turkum:Buxoro tarixi
Nahel Merzoukning oʻldirilishi

2023-yil 27-iyun kuni kelib chiqishi Magʻribiy jazoirlik 17 yoshli Nahel Merzouk (shuningdek, Naël deb ham ataladi) Parij chekkasidagi Nanterre hududida avtomashinada politsiya taʼqibidan keyingi toʻxtash chogʻida politsiya xodimi tomonidan otib oʻldirilgan edi. Rasmiylar Merzoukni otgan politsiyachini „hokimiyatdagi shaxsning oʻz ixtiyori bilan oʻldirishi“da gumon qilib hibsga oldi. Politsiya bayonotlari orqali maʼlum qilingan voqea haqidagi dastlabki rasmiy xabarlar keyinchalik internetda joylashtirilgan video bilan zid ekanligi keng koʻlamli norozilik va tartibsizliklarga sabab boʻldi. Shahar hokimiyatlari, maktablar va politsiya idoralari kabi davlat ramzlari boʻlgan idoralar, shuningdek, boshqa binolar ham hujumga uchradi. 1000 dan ziyod avtomobillar yoqib yuborilgan, 1000 dan ortiq kishi hibsga olingan.

Qotillik Fransiya huquqni muhofaza qilish organlari va zoʻravonliklar borasidagi keng jamoatchilik muhokamasining bir qismiga aylandi. Prezident Emmanuel Macron buni „kechirib boʻlmaydigan“ deb qoraladi.

 

Turkum:2023-yil voqealari
Bahrom Firuz

Baxrom Boboyevich Firuz (1939-yil 1-noyabr, Zarafshon okrugi, Nurota tumani, Oʻzbekiston SSR, SSSR — 1994-yil 25-sentyabr, Tojikiston, Xoʻjand) — tojik shoiri, nosir va tarjimoni.

 Tarjimai holi 
Oʻqituvchi oilasida tugʻilgan. Samarqand pedagogika texnikumini (1956), 1962-yilda Leninobod davlat pedagogika institutining tarix-filologiya fakultetini tamomlagan. 1964-yilgacha shu institutning tojik adabiyoti kafedrasida ishlagan.

Dushanbega koʻchib kelganidan soʻng jurnalistika bilan shugʻullana boshlagan: Tojikiston SSR Davlat televideniyesi va radioeshittirishining adabiy-dramatik koʻrsatuvi muharriri va bosh muharriri, „Komsomoli Tojikiston“ gazetasining boʻlim mudiri boʻlgan, „Sadoi Sharq“ jurnali bo‘lim mudiri, „Maorif“ nashriyot-matbaa ijodiy uyi Bolalar va o‘smirlar adabiyoti tahririyati mudiri, „Madaniyati Tojikiston“ gazetasi, „Maorif“ nashriyot-matbaa ijodiy uyi adabiyot bo‘limi mudiri.

„Sayhun“ jurnaliga asos solgan va nashr ettirgan, umrining oxirigacha, yaʼni 1994-yil 25-sentyabrgacha ushbu jurnalning bosh muharriri lavozimida ishlagan.

1971-yildan SSSR Yozuvchilar uyushmasi aʼzosi.

 Ijodi 
Ilk sheʼrlari 1960-yilda respublika gazetalarida chop etilgan. „Rozhoi mahtobshab“ (1967), „Silsila“ (1973), „Tafti dil“ (1984). „Yulduz izi“ (1975), „Ruxsora“ (1978), „Ganch dar vayrona“ (1979), „Tu tanho ne“ (1980), „Haqiqati talx“ (1981), „Az arsh to farsh“ (1983) qissa va romanlaridan iborat kitoblari nashr etilgan.

Rus tilidadagi roman va hikoyalari „Ti ne odinok“ toʻplamida jamlangan („Detskaya literatura“ nashriyoti, Moskva, 1981).

„Taronai oktyabr“ (1967), „Navroʻzi“ (1968), „Kitobi subh“ (1971), „Rohi Kahkashon“ (1972), „Ehtirom ba Vatan“ (1972), „Taronai oktyabr“ (1967), „Navroʻzi“ (1968) („Xudojestvennaya literatura“ nashriyoti, Moskva 1974), „Yak dasta gusho“ (1976), „Tului oftob“ („Xudojestvennaya literatura“ nashriyoti, Moskva 1979), „Favvora“ (1979), „Furu burdan“ tojik bolalar adabiyoti antologiyasi (1981) kabi koʻplab hikoya va sheʼrlar jamlanmalari respublika va markaziy nashrlarda chop etilgan.

U hayotda oʻz oʻrnini topishga intilayotgan yoshlar, chinakam doʻstlik va muhabbat qudrati haqida yozgan.

Alohida asarlar SSSR xalqlari tillariga tarjima qilingan, Eron, Bolgariya, Chexoslovakiya, Yaponiyada bosib chiqarilgan.

 Unvon va mukofotlari 

 1971-yil — Tojikistonda xizmat ko‘rsatgan madaniyat xodimi
 1991-yil — Tojikiston Yozuvchilar uyushmasi Sadriddin Ayniy nomidagi mukofoti laureati.

 

 

 
 

Turkum:Tojikistonlik yozuvchilar
Turkum:1994-yilda vafot etganlar
Turkum:25-sentyabrda vafot etganlar
Turkum:1939-yilda tugʻilganlar
Turkum:1-noyabrda tugʻilganlar
Turkum:Nurota tumanida tugʻilganlar
Avvalbek Umarov

Avvalbek Umarov (1929 -?) — O‘zbekiston SSR Zarafshon okrugi Nurota tumani Nurota sovxozining katta cho‘poni. Sotsialistik Mehnat Qahramoni (1965-yil 1-mart).

 Tarjimai holi 
1929-yilda Oʻzbekiston SSR Zarafshon okrugi Nurota tumanida (hozirgi Oʻzbekiston Navoiy viloyati Nurota tumani) tugʻilgan. Millati oʻzbek.

Ulugʻ Vatan urushi yillarida oʻn toʻrt yoshli bola choʻponlik faoliyatini boshlagan. 1949—1951-yillarda Sovet Armiyasi saflarida muddatli harbiy xizmatni o‘tab bo‘lgan Avvalbek Umarov vataniga qaytib, „Nurota“ sovxozida qorako‘l qo‘ylarini boqishda katta cho‘pon bo‘lib ishlashda davom etgan. Nurota viloyati chorvadorlari orasida bir necha yillar davomida uning suruvi yosh hayvonlarning kelishi va qorakoʻl qoʻylarini yetkazib berish boʻyicha eng yuqori natijalarga erishgan.

SSSR Oliy Soveti Prezidiumining 1965-yil 1-martdagi farmoni bilan O‘zbekiston SSR xalq xo‘jaligini rivojlantirishdagi alohida xizmatlari uchun Umarov Avvalbek Lenin ordeni, Sotsialistik Mehnat Qahramoni unvoni va "O‘roq va bolg‘a" oltin medali bilan taqdirlangan.

Keyingi yillarda ham Avvalbek Umarov chorvachilikda yuksak ko‘rsatkichlar ko‘rsatishda davom etib, mehnat faoliyati natijalariga ko‘ra 1976 yilda „Shon-sharaf belgisi“ ordeni bilan taqdirlangan.

SSSR Oliy Kengashining 8-chaqiriq (1970—1974) deputati etib saylangan.

Samarqandning Nurota qishlogʻida (1982—1988, 1992-yildan Oʻzbekiston Respublikasi Navoiy viloyatida yashagan.

Lenin ordeni (1965), „Shon-sharaf belgisi“ (1976) medallari bilan taqdirlangan.

 Mukofotlari 

O‘roq va Bolg‘a oltin medali (1965);

Lenin ordeni (1965)

„Hurmat Belgisi“ ordeni (1976)

„1941—1945-yillardagi Ulugʻ Vatan urushidagi jasoratli mehnati uchun“ medali

Diplom va faxriy yorliqlar bilan taqdirlangan.

 

Turkum:Sotsialistik Mehnat Qahramonlari
Turkum:Oʻzbekiston kishilari
Turkum:Mehnat Qizil Bayroq ordeni sohiblari
Turkum:Lenin ordeni sohiblari
Turkum:1929-yilda tugʻilganlar
Turkum:Nurota tumanida tugʻilganlar
Andrey Derkach

Andrey Vladimirovich Derkach (1985-yil 28-may, Borispol, Ukraina SSR, SSSR) — ukrainalik futbolchi, yarim himoyachi.

 Tarjimayi holi 
1985-yil 28-mayda Borispolda tugʻilgan.

Andrey Derkach „Borisfen“ klubining futbol maktabi bitiruvchisi. Borisfen jamoasi tarkibida u 2003-2004-yillarda Ukraina chempionatida oʻynagan.

Andrey  Derkach Ukraina yoshlar terma jamoasida ham oʻynagan. 2005-yilda u 4 ta oʻyin oʻtkazgan.

"Shaxtyor" ga oʻtishdan oldin u Rossiya Premier-ligasi klublarida toʻpgan. 2005-yilda u "Shaxtyor" bilan shartnoma imzoladi. Shaxtyor tarkibida 2005-2006-yilgi Ukraina chempionatida jamoa uchun oʻyin oʻtkazmadi. „Shaxtyor“dagi omadsiz faoliyatidan so‘ng u Ukraina chempionatining Birinchi ligasida bir qator jamoalarda o‘ynadi.

„Zimbru“ (Moldova) jamoasida oʻynagan. Moldova klubi tarkibida u UEFA Yevropa ligasida debyut qildi. Yevropa ligasida jami 4ta oʻyin oʻtkazgan„Andrey Derkach: statistika na Sports.ru“. 2012-yil dekabr oyida Derkach Moldovaning 8 karra chempioni boʻlgan klubini tark etdi.

2013-yilda Derkach Poltava klubi safida Ukraina chempionatining Birinchi ligasida oʻynagan. 2015-2016-yillarda „Qizilqum“ tarkibida toʻp surdi.

2016-yilning avgustida 2014-yilda oʻynagan "Mash’al" jamoasiga qaytadi. 2017-yilda yana „Qizilqum“da oʻynaydi.

 Yutuqlari 

 Ukraina Birinchi ligasi gʻolibi: 2008-2009-yillar
 Moldova chempionatining bronza medali sovrindori: 2011-2012-yillar

 

 

Turkum:28-mayda tugʻilganlar
Turkum:1985-yilda tugʻilganlar
Turkum:Yashayotgan insonlar
Turkum:Ukrainalik erkak futbolchilar
Turkum:Qizilqum klubi futbolchilari
Turkum:Mashʼal klubi futbolchilari
Turkum:Oʻzbekistondagi muhojir erkak futbolchilar
Vadim Lozovoy

Vadim Petrovich Lozovoy (1928-yil 15-iyul, Yangi Buxoro, Oʻzbekiston SSR, SSSR (hozirgi Kogon, Buxoro viloyati, Oʻzbekiston) – 1993-yil 22-aprel, Novosibirsk, Novosibirsk viloyati, Rossiya) – sovet va rus immunologi, tibbiyot fanlari doktori (1971), Rossiya Tibbiyot fanlari akademiyasining akademigi.

 Biografiyasi 
1928-yil 15-iyulda Yangi Buxoro shahrida xizmatchi oilasida tugʻilgan. 1952-yil Novosibirsk davlat tibbiyot institutini (NDTI) tamomlagan. 1952—1957-yillarda viloyat klinik shifoxonasida shifokor, nevrologiya boʻlimi mudiri, keyinchalik Karachi koʻli kurortida mudiri boʻlib ishlagan. 1956-yilda NSMI fakultet terapiyasi kafedrasida klinik ordinator, 1957—1959-yillarda shu kafedraning aspiranti. 1959—1971-yillarda NSMIda fakultet terapiyasi kafedrasida yordamchi lavozimida ishlagan.

1963-yilda fan nomzodi ilmiy darajasini olish uchun „Revmatizm bilan ogʻrigan bemorlarning qonida va yuragida oʻziga xos antigenning tabiatini oʻrganish“ mavzusida nomzodlik dissertatsiyasini himoya qildi. 1971-yilda „Revmatizm patogenezida immunologik mexanizmlar“ mavzusida doktorlik dissertatsiyasini himoya qildi.

1971-yilda SSSR Tibbiyot fanlari akademiyasi Sibir boʻlimining yangi Klinik va eksperimental tibbiyot institutiga dastlab klinik immunologiya laboratoriya mudiri boʻlib ishladi. Keyingi yildan boshlab esa toʻqqiz yil davomida ilmiy ishlar boʻyicha direktor oʻrinbosari lavozimida faoliyat koʻrsatdi. 1979-yilda „ichki kasalliklar“ ixtisosligi boʻyicha professor ilmiy unvoni berilgan. 1981-yildan umrining soʻnggi kunlarigacha u Rossiya Tibbiyot fanlari akademiyasining Sibir boʻlimi Klinik immunologiya institutiga (hozirgi Fundamental va klinik immunologiya ilmiy-tadqiqot instituti) rahbarlik qilgan.

1993-yilda Novosibirskda vafot etgan va Zaeltsovskoye qabristonining markaziy xiyoboniga dafn etilgan.

 Ilmiy faoliyati 
Qiziqishlari tufayli immunopatologik jarayonlar immunitetning buzilishi bilan bogʻliq kasalliklarni tashxislash, prognozlash, oldini olish va davolashning yangi samarali usullarini ishlab chiqdi.

Uning ilmiy rahbarligida 24 ta nomzodlik va 6 ta doktorlik dissertatsiyalari himoya qilingan. Shuningdek, u 370 dan ortiq ilmiy nashrlar, 11 ta mualliflik guvohnomalari muallifi.

 Mukofotlari va xotira 
„Mehnat Qizil Bayroq“ ordeni, „Sogʻliqni saqlash aʼlochisi“ koʻkrak nishoni, „Mehnat faxriysi“ medali, N. I. Pirogova nomidagi RAMS mukofoti laureati. 1995-yilda Vadim Petrovichning bevosita yordami bilan ochilgan Rossiya Tibbiyot fanlari akademiyasining Sibir filiali Davlat ilmiy-tadqiqot instituti Immunopatologiya klinikasiga Petrovichning nomini berildi.

 Eslatmalar 

 

 Lozovoy Vadim Petrovich // 50 let Akademii meditsinskix nauk. Moskva, 1994. S.416.
 Pamyati Vadima Petrovicha Lozovogo // Byulleten SO RAMN. 1998. N 2. S.148.
 Lozovoy Vadim Petrovich // Bolshaya meditsinskaya ensiklopediya. Gl. red. B. V. Petrovskiy. 3-nashr.

 

 
 
 RGB saytida ayrim ishlari
Turkum:Mehnat Qizil Bayroq ordeni sohiblari
Turkum:1993-yilda vafot etganlar
Turkum:22-aprelda vafot etganlar
Turkum:1928-yilda tugʻilganlar
Turkum:15-iyulda tugʻilganlar
Turkum:Tibbiyot fanlari doktorlari
Adam Lobell uyi

Adam Lobell uyi — Luiziana shtatidagi Fransuz posyolkasida joylashgan 15715 LA 16 manzilidagi tarixiy uy.

1862-yilda Adam Lobell uchun qurilgan uy fransuz kreol uslubidagi bir qavatli kottej hisoblanadi. U Robert va Florita Denniga sotilgunga qadar uch avlod davomida Lobell oilasining mulki boʻlib qoldi. Maʼlum miqdordagi oʻzgarishlarga qaramay, uy oʻzining tarixiy yaxlitligini saqlab qoladi.

Uy 1992-yil 14-mayda Milliy tarixiy joylar reestriga kiritilgan

 Yana qarang 

 Livingston Parishdagi tarixiy joylarning milliy reyestri, Luiziana

 

Turkum:Koordinatalar Vikimaʼlumotlarda
Turkum:Binolar
Abdy Bäşimow

Abdy Azimovich Bäşimow (1995-yil 12-dekabrda tugʻilgan) — turkmanistonlik futbolchi, hozirda "Ahal" klubida oʻynaydi. Bäşimow 2019-yildan Turkmaniston terma jamoasi tarkibida toʻp surmoqda.

 Faoliyati 
Abdy Bäşimow 1995-yil 12-dekabrda Turkmanistonning Ashxobod shahrida tugʻilgan. Dastlab futzal bilan shugʻullangan.
U 2017-yili Ashxobodda oʻtkazilgan yakkakurash va yopiq inshootlardagi Osiyo oʻyinlarida Turkmanistonning mini-futbol terma jamoasi safida toʻp surgan. Turkmanlar chorak finalda Afgʻonistonga 5:5 hisobida durang oʻynadi, penaltilar seriyasida 5:6 natija qayd etildi. Ushbu bahsda Bäşimow turnirdagi yagona golga mualliflik qilgan.
2018—2019-yillarda Turkmanistonning Anau viloyati „Ahal“ jamoasida oʻynagan. OFK kubogida qatnashgan, 4 ta oʻyinni toʻliq oʻtkazgan, 2 tadan gol urgan — ikkalasi ham 2019-yilning fevral oyida Qirgʻiziston „Alay“iga qarshi bahsda yuz bergan. Oʻyinda 2:1 hisobi qayd etilgan.

2020-yilning fevral oyida u Oʻzbekistonda Zarafshonning "Qizilqum" klubi bilan shartnoma imzolagan. 2020-yil 1-mart kuni Bäşimow Oʻzbekiston Superligasida "Nasaf" ga qarshi oʻyinda (1:3) debyut qildi. Bäşimowning shartnomasi 2021-yilning dekabr oyi oxirigacha moʻljallangan edi. Lekin 2020-yilning avgustida klubni tark etdi.

2021-yilning 30-martida Basimov "Ahal" klubi bilan shartnoma imzolab, jamoa tarkibiga oʻtganini eʼlon qildi.

 Xalqaro faoliyati 
Futzal boʻyicha 2017-yilgi Yopiq inshootlardagi Osiyo oʻyinlarida Turkmaniston futzal terma jamoasi safida toʻp surgan.

Bäşimow terma jamoadagi debyutini 2019-yilning 10-oktyabr kuni, 2022-yilgi Jahon chempionati saralash bosqichi doirasida Livanga qarshi oʻyinda oʻtkazgan. U terma jamoadagi ilk golini 19-noyabr kuni, shuningdek, Shri-Lankaga qarshi saralash bahsida (2:0) kiritdi. Turkmaniston terma jamoasi safida toʻp surayotgan futbolchi hisobida jami 4 ta oʻyin va 1 ta gol bor.

 Xalqaro gollar 
Raqam Sana Joy Raqib Xol Natija Musobaqa 1. 2019-yil 19-noyabr Köpetdag stadioni, Ashxobod, Turkmaniston 1 — 0 2-0 2022-yilgi FIFA Jahon chempionati saralashi

 

Turkum:1995-yilda tugʻilganlar
Turkum:Yashayotgan insonlar
Turkum:Ashxobodlik futbolchilar
Turkum:Turkmanistonlik erkak futbolchilar
Turkum:Erkak futbol himoyachilari
Turkum:Oʻzbekistondagi muhojir erkak futbolchilar
Turkum:Oʻzbekiston Superligasi futbolchilari
Turkum:Qizilqum klubi futbolchilari
Turkum:Turkmaniston milliy terma jamoasi futbolchilari
Turkum:Futzalchilar
Turkum:Turkmanistonlik muhojir erkak futbolchilar
Turkum:FC Ahal futbolchilari
Turkum:Arkadagʻ F.C. futbolchilari
Turkum:Alifbo boʻyicha sportchilar
Aleksis LaTour uyi

Alexis LaTour House, shuningdek, Old Homeplace va Guillory Homeplace deb nomlanuvchiLaTour v. LaTour et al. v. Luiziana shtatining Ville Platte shahridagi tarixiy uy. Uyning eng qadimgi qismi 1835-yilda Aleksis LaTour tomonidan qurilgan hisoblanadi. Uy birinchi marotaba 1837-yilda kengaytirilgan. Asl uy a qavatli va bir xonali kengligi va ikki xonali chuqurligi boʻlgan va old galereyasiga ega boʻlgan kreol uyi hisoblanar edi. 1837-yilgi kengayish ikkita xona va markaziy zal qoʻshildi. Uyning tafsilotlari, jumladan, tashqi zinapoya, uy-joy qurilishi va boncukli plitkalar, ship nurlari va ship taxtalari anʼanaviy kreol meʼmorchiligida keng tarqalgan. Uyning ham eski, ham yangi qismida gʻayrioddiy mantellar bor bo;lgan. Qadimgi mantelda koʻylak qoliplari, panellar va katta markaziy pastil mavjud edi. Uydagi boshqa mantellar anʼanaviyroq edi, lekin baribir gʻayrioddiy boʻlgan.

1900-yilda bir nechta oʻzgartirishlar kiritildi, jumladan, Qirolicha Anne uslubidagi yotoqxona oynalari va katta orqa qanot qoʻshildi. Vaqt oʻtishi bilan deraza va eshiklarni almashtirish, asl galereya ustunlarini almashtirish va old, tashqi zinapoyalarni almashtirish kabi kichikroq oʻzgarishlar kiritildi. Oʻzgartirishlarga qaramay, uy hali ham muhim yaxlitligini saqlab qoldi, jumladan, uyning asosiy kreol koʻrinishi, uy qurilishi, moʻl-koʻl munchoqlar va tarixiy joylar milliy reestriga kiritilgan paytdagi asl mantellar hisoblanadi. Uy Evangeline Parishdagi eng yaxshi batafsil va eng katta omon qolgan erta tuzilma boʻlgan.

Uy meʼmoriy ahamiyati uchun 1987-yil 14-sentyabrda Tarixiy joylar milliy reestriga kiritilgan. 2015-yilda uy egalari tomonidan masofaga ko‘chirilganligi sababli u ro‘yxatdan chiqarilgan. janubi-sharqda 1998-yil. Uy hali ham Sent-Landri cherkovida, 890 Chretien Point Road, Sunset.

 Yana qarang 

 Evangeline Parishdagi tarixiy joylar roʻyxatining milliy reestri, Luiziana

 

Turkum:Koordinatalar Vikimaʼlumotlarda
Turkum:Binolar
Threads

Threads — Amerikaning Meta Platforms kompaniyasiga tegishli onlayn ijtimoiy tarmoq va ijtimoiy media xizmati. Ilova Instagram bilan bogʻlangan holda ishlashga moʻljallangan: foydalanuvchilar roʻyxatdan oʻtish uchun Instagram akkauntiga ega boʻlishi va xuddi Instagramdan roʻyhatdan oʻtgandek oʻtish kerak. Keng tarqalgan Twitterga toʻgʻridan-toʻgʻri raqib sifatida qaraladigan Threads foydalanuvchilari matn va rasmlarni joylashtirish, boshqalarning xabarlariga javob berish yoki postlarga „yoqdi“ reaksiyasidan foydalanish imkoniyatiga ega.

Elon Musk Twitterni sotib olganidan soʻng, Meta xodimlari dastlab Instagramning matnga asoslangan funksiyasi Instagram Notesni ishlab chiqishni muhokama qilishdi. , ular matnga yoʻnaltirilgan alohida, mustaqil ilovani ishlab chiqish kontseptsiyasini ham oʻrganishdi, bu esa oxir-oqibat Threads yaratilishiga olib keldi. Threads boʻyicha ishlanmalar 2023-yil yanvar oyida boshlangan. Threads haqidagi maʼlumotlar mart oyida chiqarilgan, iyun oyida esa The Verge kompaniyaning ichki yigʻilishi tafsilotlari haqida xabar berdi. Threads haqidagi qoʻshimcha maʼlumotlar iyul oyida paydo boʻldi va ilova Apple App Store doʻkonida 3-iyulda, rasman 6-iyulda paydo boʻldi.

Threads rasman 5-iyul kuni yuz mamlakatda ishga tushirildi, biroq dan xizmatning maʼlumotlarni yigʻish siyosati boʻyicha meʼyoriy ravshanlikni kutgani uchun Yevropa Ittifoqida uning ishga tushirilishi kechiktirildi. Dastlabki ikki kun ichida u 80 million foydalanuvchiga ega boʻlib, ChatGPT tomonidan oʻrnatilgan oldingi rekordni ortda qoldirdi va tarixdagi eng tez rivojlanayotgan platformaga aylandi.

Userbase

Ishga tushganidan keyin Threads tez surʼatda oʻsib, foydalanuvchilar soni 5 kunda 100 millionga yetdi.

+Foydalanuvchilar (millionda)Ishga tushgandan soʻng oʻtgan vaqt22 soat54 soat107 soat2012 soat3016 soat702 kun903 kun1005 kun

 Sud jarayoni 
Thread ishga tushirilgan kuni Twitter unga qarshi qonuniy tahdidni eʼlon qilib, u Twitterning intellektual mulk huquqlarini buzayotganligini taʼkidlab Threadsni sudga berdi. Meta bosh direktoriga yoʻllagan maktubida Twitter advokati Meta Twitterning savdo sirlari va maxfiy maʼlumotlariga kirish huquqiga ega boʻlgan koʻplab sobiq Twitter xodimlarini yollaganini daʼvo qildi. Meta bu ayblovlarni rad etib, Twitterning sobiq xodimlari Threads muhandislik guruhiga aloqador emasligini ta’kidladi. Twitter, shuningdek, Metadan robots.txt faylini hurmat qilishni va uning maʼlumotlarini skanerlash yoki qirib tashlamaslikni soʻradi.

Yana qarang
Instagram
Elon Musk vs. Mark Zuckerberg, Threads sababli taklif qilingan qafas jangi
Meta Platforms

Turkum:Dasturiy taʼminot
Turkum:Messenjer
Nazar Baýramow

Nazar Karajayevich Bayramov yoki Nazar Karajaýewiç Baýramow (ruscha: Nazar Karadjaevich Bayramov; 1982-yil 4-sentyabrda tugʻilgan) — sobiq futbolchi, oxirgi marta Turkmaniston terma jamoasida yarim himoyachi sifatida oʻynagan. Turkmaniston terma jamoasining asosiy oʻyinchilaridan biri boʻlgan (2001-2016). Nazar Baýramow Wladimir Baýramowning ukasi.

 Faoliyati 

 Klub 
Faoliyatini Ashxobodning „Kopetdog‘“ jamoasida boshlagan. 2001-yilgi mavsumning ikkinchi yarmini Rossiyada, Qozonning Rubin shahrida oʻtkazdi.

2002-yilgi mavsumni Qozogʻistonning „Jenis“ jamoasida boshlandi. 2002-yilning kuzidan boshlab Baýramow Ukrainaning „Vorskla“ klubida oʻynashda davom etdi.

2004-yilda Ozarbayjonda — avvaliga „Karvan“da, keyinroq „Neftchi“daNazar Bayramov: "Yesli ya rasstanus s „Neftchi“, to navsegda uedu iz Azerbaydjana" oʻynagan.

2011-yilda „Qizilqum“ safida toʻp surdi.

2013-yilda „Oltin Asir“ safida Turkmaniston chempionatida, 2014-yili „Talip Sports“ safida o‘ynagan, 2015-yildan buyon Ashxobod MTTU futbolchisi.

2020-yil yanvar oyida Baýramow professional faoliyatini yakunlaganini rasman eʼlon qildi. Oxirgi klubi Ashxobod boʻldi.

Baýramow Qozog‘iston va Rossiya terma jamoalarida o‘ynashi mumkin edi, lekin oʻzi tug‘ilib o‘sgan Turkmanistonni tanladi.

2001-yilda Turkmaniston terma jamoasiga chaqirildi.

2003-yil 19-noyabrda 2006-yilgi jahon chempionati saralash turnirida Turkmaniston terma jamoasi safida Afg‘oniston terma jamoasi darvozasiga birinchi golni urdi.

Baýramow 2016-yilning 8-avgustida Turkmaniston terma jamoasi Ummonning Maskat shahridagi Sulton Qabus sport majmuasida Ummonga 1:0 hisobida mag‘lub bo‘lganidan keyin Turkmaniston terma jamoasidagi faoliyatini yakunladiMatch Report of Oman vs Turkmenistan — 2016-08-08 — FIFA Friendlies — Global Sports Archive.

„Jenis Astana“ jamoasida o‘ynab yurgan BaýramowTurkmaniston terma jamoasida o‘ynab yurgan vaqtida qozog‘istonlik sifatida ro‘yxatdan o‘tgani uchun uch oyga diskvalifikatsiya qilingan edi.

 Shaxsiy hayoti 
Baýramow 2005-yil yanvar oyida oila qurgan. Rafiqasi Milana va uchta qizi bor.

 

 

 

Turkum:1982-yilda tugʻilganlar
Turkum:Yashayotgan insonlar
Turkum:Turkmanistonlik erkak futbolchilar
Turkum:Erkak futbol yarim himoyachilari
Turkum:FC Rubin Qozon futbolchilari
Turkum:Kopetdag futbol klubi futbolchilari
Turkum:Qizilqum klubi futbolchilari
Turkum:FC Vorskla Poltava futbolchilari
Turkum:FC Vorskla-2 Poltava futbolchilari
Turkum:FC Kiziljar futbolchilari
Turkum:FC Jenis klubi futbolchilari
Turkum:Neftçi Boku klubi futbolchilari
Turkum:FC Aşgabat futbolchilari
Turkum:Qozogʻiston Premyer-ligasi futbolchilari
Turkum:Oʻzbekiston Superligasi futbolchilari
Turkum:Turkmanistonlik muhojir erkak futbolchilar
Turkum:Qozogʻistondagi muhojir erkak futbolchilar
Turkum:Oʻzbekistondagi muhojir erkak futbolchilar
Turkum:Rossiyadagi muhojir erkak futbolchilar
Turkum:Ukrainadagi muhojir erkak futbolchilar
Turkum:Osiyo oʻyinlari 2002 futbolchilari
Turkum:Osiyo Kubogi 2004 futbolchilari
Turkum:Turkmaniston milliy terma jamoasi futbolchilari
Turkum:Alifbo boʻyicha sportchilar
Tugʻshoda I

Tugʻshoda (Tok-Ispada, Turksabas; 674 yoki 681 — 724) — 681 — 724 yillarda Buxoro davlatida hukmronlik qilgan Buxorxudotlar sulolasiga mansub hukmdor. Arab ida Togʻshada (Tugshada, Tagshada) nomi bilan mashhur.

 Biografiya 
Tug‘shoda Buxorxudotlar sulolasidan chiqqan. Buxoro davlati hukmdori Bidun va soʻgʻd ishxidi Shishpirning qizi boʻlgan Berxon yoki Xutak-Xotunning oʻgʻli. 674 – 681–yillarda otasi vafot etgandan so‘ng (birinchi sana ko‘proq taxmin qilinadi) Buxoro taxtiga o‘tirgan, lekin yoshligi sababli hokimiyatni onasi qo‘liga oladi. Bu vaqtda arab bosqinchilariga qarshi kurash boshlandi. 

705–yilda u hokimiyatni o'z qo'liga oldi. Bu vaqtda arablar bilan kurash qayta boshlanadi. , yetakchi shaharlari, xususan Poykend va Vardonze amalda mustaqillikka erishdi. 706 yilda ular o'rtasida kurash boshlandi. Tug‘shodaga turgesh xoqoni Ushlik va so‘g‘d ixshidi Tarxun yordamga keldi. Biroq 707–708–yillar davomida Qutayba ibn Muslim Buxoro vohasi shaharlarini, 709–yilda esa Buxoroni egallaydi. Tug‘shoda Umaviylar xalifaligining hokimiyatini tan olishga majbur bo'ldi va arab qo‘shinlarini Buxoroda joylashtirishga ruxsat berdi.

712/713–yillarda Buxorodagi shahar qalʼasida birinchi masjid qad koʻtarib, islomni qabul qilgan har bir buxorlik uchun pul mukofoti eʼlon qilingan. Ammo Tug‘shoda zardushtiylik diniga sodiq qoldi.

718-yilda So‘g‘dning G‘u‘rak, Ixshid va Chag‘oniyonning Tish, Xudat hududlari bilan birgalikda arablarga qarshi yordam so‘rab Tan imperatori Syuantszunga elchi yubordi. 

720–yillarning boshlarida u Turgesh xoqoni Suluk-Chor bilan ittifoq tuzdi. Ammo 724–yilda vafot etdi. Uning o'rniga to‘ng‘ich o‘g‘li Tug‘shoda II Buxora taxtiga o‘tirdi .

 

 Adabiyot 

 B. A. Litvinsky, Ahmad Hasan Dani (1996). History of Civilizations of Central Asia: Crossroads of civilizations, A.D. 250 to 750. UNESCO. ISBN 9789231032110.
 Bosworth, C. Edmund. «BUKHARA ii. From the Arab Invasions to the Mongols». Encyclopaedia Iranica, Vol. IV, Fasc. 5. London et al.: C. Edmund Bosworth. pp. 513—515.
Turkum:724-yilda vafot etganlar
Turkum:681-yilda tugʻilganlar
Turkum:Buxorxudotlar